google/wiki40b huggingface dataset:
हामिद मीर

जानलेवा हमला

19 अप्रैल 2014 को कराची एयरपोर्ट से जियो न्यूज के दफ्तर जाते समय बाइकसवार हमलावरों ने मीर की कार पर गोलियां दागीं। मीर के ड्राइवर ने बहादुरी दिखाते हुए कार भगा दी।  मेडिकल रिपोर्ट के अनुसार, मीर पर छह गोलियां चलाई गई थीं। हालांकि सर्जरी के दौरान मीर के शरीर से तीन गोलियां निकाल ली गई, लेकिन अब भी तीन उनके शरीर में हैं। रिपोर्ट के मुताबिक, हामिद मीर खतरे से बाहर हैं। अद्यतन-21 अप्रैल 2014 पाकिस्तानी प्रधानमंत्री नवाज शरीफ ने इस हमले की न्यायिक जांच के लिए तीन सदस्यीय दल गठित करने का तथा हमलावरों को पकड़वाने पर 1 करोड़ रुपये इनाम की घोषणा की।
इससे पहले 2012 में भी इस्लामाबाद में भी हामिद पर हमले की साजिश रची गई थी। उस समय उनकी कार के नीचे बम लगाया गया था जिसे समय रहते निष्क्रिय कर दिया गया था।
ऐतरेय आरण्यक

संरचना एवं वर्ण्य-विषय

ऐतरेय अरण्यक के पाँच अवांतर खंड हैं जो स्वयं आरण्यक के नाम से ही अभिहित किए जाते हैं। ये पाँचों आरण्यक वस्तुत पृथक् ग्रंथ माने जाते हैं। आज भी श्रावणी के अवसर पर ऋग्वेदी लोग इन अवांतर आरण्यकों के आद्य पदों का पाठ स्वतंत्र रूप से करते हैं जो इनके स्वतंत्र ग्रंथ मानने का प्रमाण माना जा सकता है।
ग्रंथ के प्रथम आरण्यक में "महाव्रत" का वर्णन है जो ऐतरेय ब्राह्मण के "गवामयन" का ही एक अंश है। द्वितीय आरण्यक के अंतिम तीन अध्यायों में (चतुर्थ से लेकर षष्ठ अध्याय तक) ऐतरेय उपनिषद् है। तृतीय आरण्यक को "संहितोपनिषद्" भी कहते हैं, क्योंकि इसमें संहिता, पद और क्रम पाठों का वर्णन तथा स्वर, व्यंजन आदि के स्वरूप का विवेचन है। चतुर्थ आरण्यक में महाव्रत के पंचम दिन में प्रयुक्त होनेवाली महानाम्नी ऋचाएँ दी गई हैं और अंतिम आरण्यक में निष्केवल्य शास्त्र का वर्णन पूरे ग्रंथ की समाप्ति करता है।

रचयिता एवं रचना-काल

इन आरण्यकों में प्रथम तीन के रचयिता ऐतरेय, चतुर्थ के आश्वलायन तथा पंचम के शौनक माने जाते हैं। ऐतरेय आरण्यक के रचनाकाल के विषय में विद्वानों में ऐकमत्य नहीं है। डाक्टर कीथ इसे यास्करचित निरुक्त से अर्वाचीन मानकर इसका समय षष्ठ शती विक्रमपूर्व मानते हैं, परंतु वास्तव में यह निरुक्त से प्राचीनतर है। ऐतरेय ब्राह्मण की रचना करनेवाले महिदास ऐतरेय ही इस आरण्यक के प्रथम तीन अंशों के भी रचयिता हैं। फलत: ऐतरेय आरण्यक को ऐतरेय ब्राह्मण का समकालीन मानना युक्तियुक्त है। इस आरण्यक को निरुक्त से प्राचीन मानने का कारण यह है कि इसके तृतीय खंड का प्रतिपाद्य विषय, जो वैदिक व्याकरण है, प्रातिशाख्य तथा निरुक्त दोनों के तद्विषयक विवरण से नि:संदेह प्राचीन है।
डा. ए. पी. जे. अब्दुल कलाम रोड

यह नई दिल्ली का एक मुख्य मार्ग है।

उत्तर - पूर्व छोर

उत्तर पूर्व में यह ताज मानसेंह होटल पर मानसिंह मार्ग, शाहजहां मार्ग, हुमायुं मार्ग व पृथ्वीराज मार्ग के अर्धचन्द्राकार चौक पर आरम्भ होता है। यहीं से एक सड्क खान मार्किट को भी जाती है।

दक्षिण पश्चिम छोर

दक्षिण मे^ यह कमाल अतातुर्क मार्ग व सफदरजंग मार्ग के च्हौक तक जाता है।

मुख्य च्हौक

मात्र एक च्हौक तुगलक मार्ग के काटने पर बनता है।
बिसलेरी

इतिहास

बिसलरी मूलतः एक इतालवी कंपनी है, जिसका गठन फेलिस बिसलरी ने किया था। भारत में बोतलबंद पानी बेचने की सोच इन्हीं की थी। इसके बाद बिसलरी को मुंबई में 1965 में कांच की बोतलों में दो किस्मों में पेश किया गया - बब्ली और स्टिल. पार्ले ने 1969 में बिसलरी (इंडिया) लिमिटेड को खरीद लिया और 'बिसलरी' ब्रांड नाम के अंतर्गत कांच की बोतलों में पानी बेचना शुरू किया। बाद में पार्ले ने पीवीसी गैर-वापसी बोतलों की तरफ रुख किया और अंततः पीईटी कंटेनरों को अपनाया. 1995 में रमेश जे चौहान ने बिसलरी के संचालन का विस्तार शुरू किया। 2003 में बिसलरी ने यूरोप में अपने उद्यम की घोषणा की. उसके बाद रमेश जे चौहान ने अपना हिस्सा वाखारिकर एंड संस को बेच दिया, लेकिन सभी संचालन रमेश जे चौहान के अधीन ही हैं।
बिसलरी ब्रांड का नाम भारत में इतना लोकप्रिय है कि सभी बोतलबंद पानी के लिए इसे सामान्य नाम के रूप में प्रयोग किया जाता है।
वेलकम मेट्रो स्टेशन

फेज III

फेज III के तहत, वेलकम स्टेशन इनर रिंग रोड लाइन के साथ एक इंटरचेंज बनने के लिए प्रस्तावित है।
उसी के लिए काम शुरू किया गया है।
श्रैयाँश जैन

शुरूआती जीवन

जैन मूँदीशहर के एक व्यापारीक परिवार मे जन्मे है ।उनके पिता का नाम उपेन्द्र जैन व माता का नाम सुनीता जैन है वे इनके बंझले पुत्र है। उनके दादा नंदलाल जैन व दादी प्रेमलता जैन लॉयस क्लब से जुड़ कर कई सामाजिक कार्य किए है।
जैन ने मूँदी स्थित सेंट मेरिज कॉन्वेट हाई स्कूल व खंडवा स्थित एम. जी.एम हायर सेकेन्दिय स्कूल के माध्यम से अपनी स्कूली शिक्षा समाप्त की। और बाद मे इंदौर के देवी अहिल्या विश्वविद्यालय  के श्री अटल बिहारी वाजपेयी कला व वाणिज्य महाविधालय से बी.कॉम की शिक्षा प्राप्त की।

करियर

जैन ने 2018 मे एस.के फिडकेप नाम से एक फायनेस कंपनी स्थापित की है।जो छोटे व्यापारियों को फायनेस किया करती है।

परिवार

श्रैयाँश जैन का परिवार जैन धर्म का अनुयायी है व उनका कुल कर्णावटहै।पहले यह राजस्थान मे निवास करते थे जो कि बाद मे मध्यप्रदेशराज्य मे आ कर बस गये यहॉ पर वे 8वी पीढ़ी से निवास कर रहे हैं।जैन मूँदीशहर के एक मध्यमवर्गीय परिवार मे जन्मे है जो की शहर मे ही व्यापार करती हैं।उनके दादा नंदलाल जैन सन् 1970 मे मूँदी मे बस गये थे व उन्होने व्यापार की शुरूआत की थी व इनके पिता उपेन्द्र जैन ने भी वही व्यापार संभाला था।इसके अलावा उनके दो काका विरेन्द्र जैन और सिध्दार्थ जैन भी व्यापार किया करते हैं।जिनके शुरूआती दिनो मे श्रैयाँश जैन ने कुछ समय इन दोनों व्यापार को संभाला भी था और यही से उन्होने व्यापार मे अपनी रूची दिखाई थी।उनकी दादी प्रेमलता जैन दादा नंदलाल जैन व काका सिध्दार्थ जैन लॉयस क्लब से जुड़ कर शहर मे कई सामाजिक कार्य किए थे।मूँदी मे लॉयस क्लब जो की एक संस्था है जिसकी मूँदी ईकाई की शुरूआत इनके दादा ने सहभागीयों के संग की थी व महिला मंडल ईकाई को इनकी दादी ने ही स्थापित करवाया था।
ये कहाँ आ गए हम

पटकथा

राहुल (करन कुन्दरा) रॉक विधा में एक गायक है जबकि मानवी शर्मा (सान्वी तलवार) के पिता उसके लिए एक ऐसे लड़के को सोचते हैं जो शास्त्रीय संगीत में एक अच्छा गायक हो। राहुल के गायन के लाखों प्रशंसक होते हैं, लेकिन उसे एक आवाज बहुत अच्छा लगता है, पर उसे पता नहीं होता कि वह आवाज मानवी शर्मा की है।

निर्माण

एकता कपूर और शोभा कपूर ने इस धारावाहिक के निर्माण के लिए करन कुन्दरा और सान्वी तलवार को चुना। सान्वी जो इससे पहले क़ुबूल है में नाज़िया के किरदार में थीं, उनका कहना है कि एकता कपूर के साथ कार्य करना सपने के सच होने जैसे है।
शिशुपालवध

शिशुपालवध महाकवि माघ द्वारा रचित संस्कृत काव्य है। २० सर्गों तथा १८०० अलंकारिक छन्दों में रचित यह ग्रन्थ संस्कृत के छः महाकाव्यों में गिना जाता है। इसमें कृष्ण द्वारा शिशुपाल के वध की कथा का वर्णन है।
जगीर कौर

बीबी जगीर कौर दूसरी बार शिरोमणि गुरुद्वारा प्रबंधक कमेटी (ऐस जी पी सी) की अध्यक्ष के रूप में चुनी जाने वाली पहली महिला हैं। शिरोमणि गुरुद्वारा प्रबंधक कमेटी एक ऐसा संगठन है जो भारतीय सिख राज्यों, पंजाब, हरियाणा, हिमाचल प्रदेश और केंद्र शासित प्रदेश चंडीगढ़ में ऐतिहासिक सिख तीर्थस्थलों और कुछ शैक्षणिक संस्थानों का प्रबंधन करता है। सुश्री कौर का नाम वरिष्ठ अकाली नेता, सुखदेव सिंह भूर द्वारा रखा गया था, और दूसरे एसजीपीसी के सदस्य हरस्विंदर सिंह द्वारा दूसरा नाम दिया गया था। इसके लिए कोई अन्य दावेदार नहीं थे। उन्होंने मार्च 1999 से नवंबर 2000 तक उसी पद को धारण किया था, जब उन्होंने अपनी बेटी की हत्या में शामिल होने के आरोप के बीच इस्तीफा दे दिया था। 26 पदों के लिए सेवा करने वाले, गुरुचरण सिंह टोहरा, अकाली दल के प्रमुख की मृत्यु के बाद से पद रिक्त हो गया। उनका निधन 2004 में एक संक्षिप्त बीमारी के बाद मार्च में हो गया। 2017 में, सुप्रीम कोर्ट ने बीबी जगीर कौर द्वारा 2000 में अपनी बेटी हरप्रीत कौर की हत्या के लिए उनकी सजा को निलंबित करने की याचिका खारिज कर दी, ताकि वह पंजाब में विधानसभा चुनाव लड़ सके।

राजनीति

जगीर कौर शिरोमणि अकाली दल की एक सक्रिय सदस्य है, जो पंजाब में एक मजबूत राजनीतिक दल है। वह 1995 में पार्टी में शामिल हुईं और इसके तुरंत बाद पार्टी की कार्यसमिति की सदस्य नियुक्त हुईं। 1997 में, वह कपूरथला जिले के भोलथ निर्वाचन क्षेत्र से चुनी गईं। उन्हें प्रकाश सिंह बादल मंत्रिमंडल में सामाजिक कल्याण, महिलाओं के विकास और बच्चों के कल्याण के विभागों के अलावा पर्यटन और सांस्कृतिक मामलों की मंत्री नियुक्त किया गया था। एसजीपीसी के अध्यक्ष के रूप में नियुक्त होने पर उन्होंने मंत्री पद से इस्तीफा दे दिया। उनका उदय उल्कापिंड था, जो कि गणित में शिक्षक से बढ़ कर एसजीपीसी के अध्यक्ष के पद तक पहुंच गया था।

बेटी की मौत

जगीर कौर की बेटी हरप्रीत कौर 20 अप्रैल 2000 को रहस्यमय परिस्थितियों में मृत पाई गई थी। व्यापक रूप से अपनी बेटियों के शादी के जवाब में जगीर कौर द्वारा आदेशित एक सम्मान हत्या निर्धारित कर केन्द्रीय अन्वेषण ब्यूरो ने इस मामले को प्रबंधित किया। जागीर कौर को आखिरकार अपनी बेटी की मौत के लिए 5 साल की सश्रम कारावास की सजा सुनाई गई।
इपोह

नामोत्पत्ति व इतिहास

इपोह शहर का नाम यहाँ पर उगने वाले इपोह वृक्षों पर पड़ा है जिनके फलों के रस का प्रयोग यहाँ किसी काल में रहने वाले आदिवासी विषैले बाण बनाने में करते थे। १९वीं सदी में यहा बड़े पैमाने पर टिन का खनन शुरू होने से लगभग सौ वर्ष पूर्व इस शहर की स्थापना हुई और इसकी आबादी तेज़ी से बढ़ी। मलयों के अलावा बहुत से चीनी और भारतीय तमिल और मलयाली लोग यहाँ आ बसे। समय के साथ-साथ चीनी लोगों की बहुतायत जो गई और आज भी वे यहाँ बहुसंख्या में हैं।
गोविन्दनारायण मिश्र

गोविन्दनारायण मिश्र () हिन्दी साहित्यकार थे। सन् १९११ में सम्पन्न दूसरे हिन्दी साहित्य सम्मलेन के वे सभापति रहे।
इन्होने 'विभक्ति विचार' नामक पुस्तक की रचना की जिसमें इन्होंने हिन्दी की विभक्तियों को शुद्ध बताते हुए उन्हें मिलाकर लिखने की सलाह दी है। ये 'सारसुधानिधि' पत्र में सामयिक और साहित्यिक लेख लिखा करते थे।
गोविन्द नारायण मिश्र ने ऐसे वंश में जन्म लिया था जहाँ संस्कृत का विशेष प्रचार था। वे स्वयं भी संस्कृत के विद्वान थे। अतएव यह स्वाभाविक था कि वे हिन्दी गद्य-रचना करते समय संस्कृतगर्भित वाक्य-विन्यास की ओर झुकें।
टेराकोटा

टैराकोटा (इतालवी भाषा : "पकी मिट्टी") एक सेरामिक है। इससे बर्तन, पाइप, सतह के अलंकरण जो कि इमारतोइं में होते हैं, आदि किये जाते हैं।

उत्पादन एवं गुण

टेराकोटा एक विशेष प्रकार का मृतिका है, जिसे powder glass, crushed pottry,silica,alumina,magnesia इत्यादि को मिलाकर बनाया जाता है।
नोट- टेराकोटा को muffle furnace में पकाते है।

इतिहास

मिट्टी की मूर्तियां बनाने की कला | राजस्थान में टेराकोटा का मुख्य केंद्र मोलेला गांव(राजसमंद जिला) है
इसके अलावा अलवर का कागजी टेराकोटा प्रसिद्ध है।

प्रयोग

मिट्टी के बर्तन, दीपक, मटकी , साजो सामान और रखरखाव के साधन

types

(1) porous terracotta (2) polished terracotaa

पादटिप्पणी

Akakh Mahesh choudhary
निजि गुप्तचर

निजि गुप्तचर

यह भारतीय सन्विधान मे विवादित है। क्यो कि इसकी सीमाओ व शक्तिओ का निर्धारन होने मे अब तक कोई विशलेशन नही हो सका है। अर्थात यह कहना कदपि अनुचित नही होगा कि जिसकी लाती मे दम उसकी भैन्स।
भारतीय संस्कृति शोध प्रतिष्ठान, ऋषिकेश

भारतीय संस्कृति शोध प्रतिष्ठान (India Heritage Research Foundation) एक अन्तरराष्ट्रीय, अलाभेछु (non-profit) तथा मानवतावादी संस्था है। इसका मुख्यालय उत्तराखण्ड के ऋषिकेष में स्थित है। पूज्य स्वामी चिदानन्द सरस्वती इसके संस्थापक अध्यक्ष हैं। यह प्रतिष्ठान नि:शुल्क विद्यालय चलाता है; कन्याओं/स्त्रियों के लिये व्यावसायिक कार्यक्रम संचालित करता है; स्वास्थ्य सेवायें (अस्पताल), अनाथालय, गुरुकुल तथा पर्यावरन रक्षा के क्षेत्र में काम करता है।
इस प्रतिष्ठान ने हिन्दू धर्म एवं दर्शन का वृहद विश्वकोश तैयार किया है जिसका मार्च २०१० में हरिद्वार कुंभ मेले के अवसर पर लोकार्पण किया गया।
गोमस्तपुर उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन ८८.४२% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

गोमस्तपुर उपजिला बांग्लादेश के पूर्वी भाग में, राजशाही विभाग के नवाबगंज जिले में स्थित है।
हम (फ़िल्म)

संक्षेप

बख्तावर (डैनी डेन्जोंगपा) मुम्बई के बंदरगाह पर अपनी हुकूमत चलाए रहता है और अपने मजदूरों के साथ गुलामों की तरह व्यवहार करते रहता है। टाइगर (अमिताभ बच्चन) अपने पिता, प्रताप (दीपक शिर्के) के लिए उस बंदरगाह में काम करने वाले मजदूरों से पैसे लेता है। टाइगर को जुम्मा (किमी काटकर) से प्यार हो जाता है। उसके भाई को बख्तावर मार देता है और टाइगर के पिता और सौतेली माँ की भी मौत हो जाती है। अब उसके दो छोटे सौतेले भाइयों की ज़िम्मेदारी भी टाइगर पर आ जाती है।
टाइगर सीधे ही बख्तावर को मारने के लिए निकल जाता है, पर इंस्पेक्टर गिरधर (अनुपम खेर) उसे रोक लेता है। गिरधर उसे अपनी सौतेली माँ को दिया वचन याद दिलाता है, और उसके दो भाइयों की देखरेख करने को बोलता है। वह बख्तावर की ज़िम्मेदारी पुलिस को देने बोलता है। गिरधर और उसका वफादार मिल कर बख्तावर के घर से पैसे चुरा लेते हैं और घर को आग लगा देते हैं, जिससे सारा सबूत जल कर नष्ट हो जाये। इस आग में बख्तावर की बीवी और बेटी मारे जाते हैं और बख्तावर को पुलिस टाइगर के परिवार की हत्या करने के जुर्म में गिरफ्तार कर लेती है। टाइगर वहाँ से ट्रेन में बैठ कर अपने सौतेले भाइयों के साथ शहर छोड़ कर चले जाता है।
टाइगर अपना नाम बदल कर शेखर रख लेता है और एक इज्जतदार किसान और इमारती लकड़ी का व्यापारी बन जाता है। कुमार (रजनीकान्त) एक पुलिस अफसर है, जो आरती (दीपा साही) से शादी किए रहता है। उसकी एक छोटी बेटी, ज्योति (संजना) है। उसका सबसे छोटा भाई, विजय (गोविन्दा) कॉलेज में पढ़ते रहता है और उसे अनीता (शिल्पा शिरोडकर) से प्यार हो जाता है, जो जनरल राणा प्रताप सिंह (कादर ख़ान) की बेटी है। वो चाहते रहता है कि उसकी बेटी की शादी किसी सैन्य अफसर के साथ हो। शेखर अपने दोनों भाइयों के साथ खुशी खुशी जीवन बिताते रहता है।
कई सालों के बाद बख्तावर जेल से छूट जाता है। गिरधर उसे यकीन दिलाता है कि उसके परिवार वालों की हत्या टाइगर ने की है, जिससे वो बदला लेने को आतुर हो जाता है और टाइगर को ढूंढते हुए ऊटी तक आ जाता है। वो आरती और ज्योति का अपहरण कर लेता है और शेखर की सच्चाई बताता है। वहीं कुमार को भी शेखर की सच्चाई पता चल जाती है कि उसका पुराना नाम टाइगर था। हालाँकि, सभी गलतफहमी जुम्मा द्वारा साफ़ कर दी जाती है जब वह विजय और कुमार को उनके अतीत और शेखर द्वारा किए गए बलिदानों के बारे में समझाती है जो उसने उनके लिये सम्मानजनक जीवन पाने के लिये किए।
अंत में टाइगर अपने दोनों भाइयों, कुमार और विजय के साथ आरती और ज्योति को बचाने आ जाते हैं और बख्तावर को बताता है कि असल में हत्यारा गिरिधर है। बख्तावर ये सब जान कर गिरिधर के साथ अपने आप को बम से उड़ा देता है और उन दोनों के मौत के बाद शेखर का सारा परिवार फिर से एक हो जाता है।
हायफा

हायफा (hypha), जिसका बहुवाचन हायफे (hyphae) होता है, कुछ फफूंद (फ़ंगस), ऊमाइसीट और ऐक्टीनोबैक्टीरिया के रेशेदार ढांचे होते हैं। फफूंद में यह वनस्पति की तरह उसे बढ़ने व फैलने देता है। हायफे के समूहों को माइसीलियम (mycelium) कहते हैं।
प्लैनम ऑस्ट्राले

प्लैनम ऑस्ट्राले (Planum Australe) (लैटिन: "दक्षिणी मैदान"), मंगल ग्रह पर एक दक्षिणी ध्रुवीय मैदान है | यह लगभग ७५° दक्षिण की ओर फैला हुआ है और ८३.९° द० १६०.०° पू० पर केंद्रित है | इस क्षेत्र के भूविज्ञान का अन्वेषण नासा के विफल अभियान मार्स पोलर लैंडर द्वारा होना था | जिसने मंगल के वातावरण में प्रवेश करने के साथ ही संपर्क खो दिया |
आषाढ शुक्ल द्वितीया

आषाढ शुक्ल द्वितीया भारतीय पंचांग  के अनुसार चतुर्थ माह की द्वितीय तिथि है, वर्षान्त में अभी २६८ तिथियाँ अवशिष्ट हैं।
अनुरक्त

अनुरक्त का अर्थ होता है मोहित।
पशु विषाक्तन

पशु विषाक्तन या पशु विषाक्तीकरण (animal Poisoning) से तात्पर्य विष का उपयोग करके पशुओं को मारने से है। इसके लिए अनेक प्रकार के विष का उपयोग किया जाता है जो या तो उनके चारे में मिलाया जाता है या फिर उन्हें सीधे ही दे दिया जाता है। पिछले कुछ वर्षो में जंगली जानवरों एवम पशुओं के अंगो की तस्करी के कारण एसी घटनाएँ अत्यधिक बढ़ गई हैं। अवैध रूप से पशुओं का शिकार करके या फिर उन्हें विष देकर उन्हें मारा जाता है और उनके अंगो की तस्करी की जाती है।
मैनिटोबा का राज्यचिह्न

मैनिटोबा का राज्यचिह्न यूनाइटेड किंगडम के राजा एड्वर्ड सप्तम के शाही आदेश पर १० मई, १९०५ को प्रदान किया गया था। शीर्ष पर सन्त जॉर्ज का सलीब है, जो इंग्लैण्ड का प्रतीक है। बाइसन इस बात का प्रतीक है कि कभी इस प्रान्त में यह पशु बहुतायत में उपलब्ध था। राज्यचिह्न का शेष भाग १९९२ में प्रदान किया गया था।
शीर्ष पर बना हेलमिट इस प्रान्त के कनाडा परिसंघ में सह-सम्प्रभुता का प्रतीक है। कवर कनाडा के राष्ट्रीय रंगों से आता है। शिखा पर एक ऊदबिलाव है, जो कनाडा का आधिकारिक पशु है, क्रोकस को समर्थन देता हुआ, मैनिटोबा का प्रान्तीय पुष्प है। यह एक मुकुट द्वारा आक्ष्छादित है, जो शाही सम्प्रभुता का प्रतीक है।
चम्पावत तहसील

जनसांख्यिकी

तहसील के अधिकार क्षेत्र में कुल १८६ गाँव आते हैं, और २०११ की जनगणना के अनुसार इसकी जनसंख्या ५४,५२४ है।
तनाह लोत

तनाह लोत, इंडोनेशिया के प्रान्त बाली के सागर तट पर स्थित एक शैलसमूह है। यह इंडोनेशिया के विश्व प्रसिद्ध मंदिर पुरा तनाह लोत घर है, साथ ही यह छायाकारी के शौकीनों और विदेशी पर्यटकों के बीच विशेष रूप से लोकप्रिय है।

इतिहास

तनाह लोत का बाली भाषा में अर्थ समुद्री भूमि (समुद्र में भूमि) होता है। यह देनपसार से लगभग 20 किलोमीटर (12 मील) की दूरी पर स्थित है और तबानन रीजेंसी का एक हिस्सा है। दक्षिण पश्चिम तट पर स्थित मंदिर एक बडी चट्टान पर बना है, जिसे हजारों वर्षों के दौरान समुद्री पानी के ज्वार से हुये क्षरण के फलस्वरूप यह आकृति प्राप्त हुई है। 
माना जाता है पुरा तनाह लोत का निर्माण १५वीं शताब्दी में एक पुजारी निरर्थ ने कराया था। दक्षिणी तट के किनारे किनारे चलते हुये वो इस स्थान पर पहुंचे और उन्हें इस स्थान की सुन्दरता ने मोह लिया। कुछ मछुआरों ने उन्हें देखा और उन्हें उपहार प्रदान किये। निरर्थ ने फिर रात इस शिला पर बिताई। बाद में उन्होनें मछुआरों से इस स्थान पर बाली के समुद्री देवता के मंदिर के निर्माण का आग्रह किया।
तनाह लोत मंदिर, शताब्दियों से बाली की पौराणिक संस्कृति का एक अभिन्न अंग है। यह मंदिर सागर तट पर बने उन सात मंदिरों में से एक है जिन्हें एक श्रृंखला के रूप में बनाया गया है। हर मंदिर से अगला मंदिर दिखता है। सैलानियों के बीच लोकप्रिय इन मंदिरों पर हिन्दु मिथकों का स्पष्ट प्रभाव देखा जा सकता है। 
माना जाता है कि बुरी आत्माओं और घुसपैठियों से इस मंदिर की सुरक्षा इसकी शिला के नीचे रहने वाले विषैले सर्प करते हैं। एक कथा के अनुसार निरर्थ के दुपट्टे से बना एक विशाल समुद्री सर्प इस मंदिर की आज भी सुरक्षा करता है।

जीर्णोद्धार

१९८० में मंदिर की शिला भुरभुरी होकर झडने लगी थी और मंदिर और इसके आसपास के क्षेत्र को खतरनाक घोषित कर दिया गया था। तब जापान की सरकार ने इंडोनेशिया की सरकार को इस मंदिर के बचाने के लिए 800 अरब इंडोनेशियाई रुपियाह का ऋण दिया था) इसके फलस्वरूप तनाह लोत की चट्टान के लगभग एक तिहाई हिस्से को कृत्रिम चट्टान से ढककर एक नया रूप दिया गया है जिसका पर्यवेक्षण जापानियों द्वारा स्वयं किया गया है।

पर्यटन

तनाह लोत के आसपास का क्षेत्र अत्यधिक रूप से व्यवसायिक है और लोगों को इस क्षेत्र में प्रवेश के लिए भुगतान करना पड़ता हैं। मंदिर तक पहुँचने के लिए, आगंतुकों को बाली लोगों के एक बाजार से होकर गुजरना पडता है जो यादगार वस्तुयें बेचते हैं। चट्टान की चोटी पर, पर्यटकों के लिए रेस्तरां बनाये गये हैं।
आवाज़-ए-पंजाब

आवाज़-ए-पँजाब भारत का एक राजनैतिक दल है जिसके प्रमुख नेता क्रिकेटर नवजोत सिंह सिद्धू और हॉकी खिलाड़ी परगट सिंह हैं। खिलाडियों के आलावा एकाध प्रभावशाली निर्दलीय विधायक और अन्य नेतागण भी इसमें शामिल हुए हैं।
आवाज़-ए-पँजाब ने २०१७ के विधान सभा चुनाव में लड़ने का ऐलान किया।
हनुमान जयंती

कार्यक्रम

हनुमान जयन्ती को लोग हनुमान मंदिर में दर्शन हेतु जाते है। कुछ लोग व्रत भी धारण कर बड़ी उत्सुकता और जोश के साथ समर्पित होकर इनकी पूजा करते है। चूँकि यह कहा जाता है कि ये बाल ब्रह्मचारी थे इसलिए इन्हे जनेऊ भी पहनाई जाती है। हनुमानजी की मूर्तियों पर सिंदूर और चांदी का वर्क चढाने की परम्परा है। कहा जाता है राम की लम्बी उम्र के लिए एक बार हनुमान जी अपने पूरे शरीर पर सिंदूर चढ़ा लिया था और इसी कारण उन्हें और उनके भक्तो को सिंदूर चढ़ाना बहूत अच्छा लगता है जिसे चोला कहते है। संध्या के समय दक्षिण मुखी हनुमान मूर्ति के सामने शुद्ध होकर मन्त्र जाप करने को अत्यंत महत्त्व दिया जाता है। हनुमान जयंती पर रामचरितमानस के सुन्दरकाण्ड पाठ को पढना भी हनुमानजी को प्रसन्न करता है। सभी मंदिरो में इस दिन तुलसीदास कृत रामचरितमानस एवं हनुमान चालीसा का पाठ होता है। जगह जगह भंडारे आयोजित किये जाते है।
तमिलानाडु व केरल में हनुमान जयंती मार्गशीर्ष माह की अमावस्या को तथा उड़ीसा में वैशाख महीने के पहले दिन मनाई जाती है। वहीं कर्नाटक व आंध्र प्रदेश में चैत्र पूर्णिमा से लेकर वैशाख महीने के 10वें दिन तक यह त्योंहार मनाया जाता है।

हनुमान का नामकरण

इन्द्र के वज्र से हनुमानजी की ठुड्डी (संस्कृत में हनु) टूट गई थी। इसलिये उनको हनुमान का नाम दिया गया। इसके अलावा ये अनेक नामों से प्रसिद्ध है जैसे बजरंग बली, मारुति, अंजनि सुत, पवनपुत्र, संकटमोचन, केसरीनन्दन, महावीर, कपीश, शंकर सुवन आदि।
लक्स

लक्स (चिन्ह: lx) प्रदीपन की SI इकाई है। इसका प्रयोग फ़ोटोमेट्री में होता है। .
देखें: प्रकाशीय तीव्रता और कैंडेला

परिभाषा

1 lx = 1 lm·m⁻² = 1 cd· sr·m–2
पंजीरी

धनिये की पंजीरी

पिसा धनिया, शकर और घी इसके प्रमुख घटक होते हैं। प्रसूता को खिलाया जाने वाला सोंठ का लड्डू भी कभी-कभार इसमें मिला दिया जाता है।

सामग्री

100 ग्राम सूखा धनिया पावडर, 50 ग्राम मावा, खोपरा बूरा 50 ग्राम, शकर बूरा 100 ग्राम, 4-5 पिसी इलायची पावडर, मेवों की कतरन 50 ग्राम।

विधि

सर्वप्रथम मावे को किसनी से कद्दूकस करके धीमी आँच पर थोड़ा सा सेंक लें। अब उसमें धनिया पावडर डालें व दो-पाँच मिनट भून लें। मिश्रण थोड़ा ठंडा होने के बाद खोपरा व शकर का बूरा डालकर मिक्स कर लें। अब उसमें पिसी इलायची व मेवों की कतरन डालकर मिश्रण को एकसार कर लें। तैयार है धनिए की पंजीरी।
कलंगा स्मारक

देहरादून-सहस्रधारा मार्ग पर स्थित यह स्मारक ब्रिटिशों और गोरखाओं के बीच १८० वर्ष पहले हुए युद्ध में बहादुरी की गाथाएँ याद दिलाता है। रिसपाना नदी के किनारे पहाड़ी पर १००० फुट की ऊँचाई पर बना यह स्मारक गढ़वाली शासकों के इतिहास को दर्शाता है।
समुत्खण्डन न्यूट्रॉन स्रोत

समुत्खण्डन न्यूट्रॉन स्रोत (Spallation Neutron Source (SNS)), न्यूट्रॉनों का ऐसा स्रोत है जो त्वरक पर आधारित होता है। इसकी सहायता से सर्वाधिक तीव्र स्पन्दित न्यूट्रान (pulsed neutron source) स्रोत प्राप्त किया जाता है जिसकी सहायता से वैज्ञानिक अनुसंधान एवं औद्योगिक विकास के कार्य किये जाते हैं।
भारत में भी एक एस एन एस का निर्माण प्रस्तावित है। इसका नाम भारतीय समुत्खण्डन न्यूट्रॉन स्रोत (Indian Spallation Neutron Source(ISNS)) होगा।
इंदौरी नदी

इस नदी का उद्गम मेवात जिलों के नूँह के निकट पहाड़ियों से होता है. प्राचीन इंदौरी जिले के निकट से उद्गम के कारण इसे इंदौरी नदी कहा जाता है.यह छोटी नदी दो शाखाओं में बंट जाती है. एक शाखा रेवाड़ी जिले की सीमा पर साहिबी नदी से मिलती है तथा दूसरी शाखा कुछ अन्य बरसाती नालों का पानी लेने के बाद पटौदी के निकट साहिबी नदी में मिल जाती है.
डिजिटल कला

डिजिटल कला, (डिजिटल आर्ट), कला का वह नया रूप है, जिसमें कोई कृति तैयार करने के लिए डिजिटल प्रौद्योगिकी का प्रयोग किया जाता है। इसमें कंप्यूटर आधारित प्रौद्योगिकी का प्रयोग कर असंख्य तरह के डिजाइन तैयार किये जा सकते हैं। इसीलिये इसे मीडिया आर्ट भी कहते हैं। डिजिटल आर्ट में किसी कृति को तैयार करने के लिए पहले चले आ रहे पारंपरिक तरीकों की बजाय आधुनिक प्रौद्योगिकी का सहारा लिया जाता है। इसके प्रमुख अंगों में कंप्यूटर ग्राफिक्स, एनिमेशन, वर्चुअल और इंटरएक्टिव आर्ट जैसे नए क्षेत्र आते हैं। आज डिजिटल आर्ट की सीमाओं और अर्थ का तेजी से बदलाव और विस्तार हो रहा है। १९६० के दशक में कंप्यूटर के आगमन के साथ ही कला के क्षेत्र में प्रौद्योगिकी के प्रयोग में विस्तार हुआ था। उसके बाद जैसे-जैसे प्रौद्योगिकी और तकनीकें उन्नत और आधुनिक होती गई, कलाकारों ने इसके प्रयोग से नए डिजाइन बनाने आरंभ किए और कला को नये आयाम दिए। इंटरनेट के आने के बाद इस दिशा में विशेष उन्नती हुई। आज इंटरनेट पर अनेक जालस्थलों पर देखते हैं, कितने ही तरह के डिजाइन और नमूने दिखाई देते हैं। इनमें एनीमेशन आदि का प्रयोग भी किया जाता है। इसके संग यह सुविधा भी होती है कि उन्हें संगीतबद्ध किया जा सके।
डिजिटल आर्ट के प्रयोग से कला को लेकर अनंत नमूने और कृतियां सृजित की जा सकती हैं। इसके बढ़ते प्रभाव और उपयोग का परिणाम है कि इस विषय को मीडिया के पाठय़क्रम में शामिल किया जा रहा है। आज के युवा वर्ग में यह विधा तेजी से अपनी पकड़ बना रही है। कला के पुराने और नए रूपों का संगम होने के कारण हर वर्ग डिजिटल आर्ट के ज्ञान का उत्सुक होता है और इसको समझना चाहता है। इससे तैयार होने वाली कृतियों के लिए अलग से संग्रहालय तैयार किये जाने लगे हैं। इसका एक उदाहरण है नई दिल्ली स्थित राष्ट्रीय आधुनिक कला संग्रहालय का डिजिटल आर्ट अनुभाग। डिजिटल आर्ट ने कला को पहले से अधिक लोकप्रिय बनाने में भरपूर सहयोग दिया है। इसमें तकनीक की मदद का विशेष योगदान है। इससे पुरानी कला या डिजिटल आर्ट से तैयार कृति को इंटरनेट के माध्यम से संसार में कहीं भी देखा जा सकता है।
युकाटन जलसन्धि

यह विश्व की एक प्रमुख जलसन्धि हैं |